Njemačka okupacija Čehoslovačke
<s>Njemačka okupacija Čehoslovačke (1938–1945) (njemački Zerschlagung der Rest-Tschechei; češki Německá okupace Čech, Moravy a Slezska) započela je kada je Treći Reich anketirao sjeverne i zapadne pogranične pokrajine Čehoslovačke, znane kao Sudeti, pod uvjetima diktiranim minhenskim sporazumom.</s><s>Izlika njemačkog poglavara Adolfa Hitlera za ovaj čin bila je da je njemačka manjina bila navodno ugrožena u Čehoslovačkoj, te da su njemački vojnici samo došli da ih zaštite.</s>

<s>Još prije, njemačka vlada je tajno podržavala Konrada Henleina, vođu nacističke partije u Sudetima, te ga ohrabrivala da se pobuni.</s><s>Kada je kao odgovor na to čehoslovačka vlada proglasila policijski sat u tim područjima, Hitler je zaprijetio ratom.</s><s>Nemiri njemačke manjine su bili toliki da su Česi morali poslati vojsku da smire situaciju, a zatim je nacistička propaganda tvrdila da je to dokaz "Češke brutalnosti prema Nijemcima".</s><s>Britanski premijer Neville Chamberlain popuštao je Hitleru jer je htio izbjeći rat, te mu dopustio da zauzme Sudete zauzvrat da to bude kraj njegovog teritorijalnog ekspanzionizma.</s>

<s>Nakon Anschlussa, odnosno pripajanja Austrije Trećem Reichu, zauzimanje Čehoslovačkog teritorija je postao sljedeći cilj Hitlerove velikonjemačke ideologije.</s><s>Priključenje Sudeta Njemačkoj 1938. ostavilo je Čehoslovačku oslabljenom, te su političari slutili da je to samo bila uvertira u daljnja osvajanja.</s><s>16. 3. 1939. njemački Wehrmacht je krenuo u ostatak Čehoslovačke, zauzeo ju te je Hitler proglasio Bohemiju i Moravsku marionetskom državom Protektorat Češka i Moravska, dok je na istoku proglašena Republika Slovačka.</s><s>Čehoslovačka vlada u egzilu nastavila je funkcionirati u Britaniji.</s><s>U tom razdoblju, događali su se razni progoni i zločini protiv Čeha i Slovaka.</s><s>Pojavio se i pokret otpora, a među najznačajijim događajima bila je operacija Anthropoid, u kojem su čehoslovački antifašisti 1942. izvršili atentat na Reinharda Heydricha, SS-Obergruppenführera i upravitelja Protektorata Češke i Moravske, nakog čega su nacisti započeli masovne osvetničke pohode u kojima su masovno stradali civili, od kojih se posebno ističe pokolj u Lidicama, koji je postao simbol okrutnosti njemačke okupacije.</s>

<s>Okupacija je završila povlačenjem njemačkih vojnika i obnavljanjem Čehoslovačke nakon završetka drugog svjetskog rata 1945.</s>

<s>Prema procjenama, oko 340.000 civila i savezničkih vojnika je poginulo u Čehoslovačkoj tijekom drugog svjetskog rata.</s>

<s>Vidi još
Koncentracijski logor Lety
Koncentracijski logor Hodonin 
Izdaja Zapada
Čehoslovačko–mađarska razmjena stanovništva</s>

<s>Izvori</s>

<s>Eksterni linkovi
Česi u drugom svjetskom ratu Radio Prag (2005)
Nacisti zauzimaju Čehoslovačku history.com
Čehoslovačka
Čehoslovačka
Druga Čehoslovačka Republika
Historija Slovačke
Čehoslovačka
Čehoslovačka u Drugom svjetskom ratu</s>

